cyanic-selkie/wikianc huggingface dataset:
Kristne symboler
Liturgiske farger
Hvitt brukes i festtidene som jul og påske samt på helgendager, både for Maria og andre helgener. Fargen symboliserer lys, rettferdighet, renhet, hellighet, fest og glede. Hvitt brukes ikke bare på de utskiftbare tekstilene, men er også den liturgiske hovedfargen som brukes på drakten de ulike liturgiske medvirkerne som prest, diakon, kantor og minstrant, av dåpskandidater, konfirmanter og også bruder og ofte avdøde. I stedet for hvitt blir det i noen sammenhenger brukt en gyllen eller gul farge, med den samme symbolske betydningen.
Rødt blir brukt i forbindelse med pinse og martyr- og aposteldager. I Den katolske kirke brukes også rødt på palmesøndag og langfredag. Rødt blir også brukt for å understreke en forbindelse med Den hellige ånd
Svart er ikke en mye brukt liturgisk farge lenger. I Den katolske kirke kan den brukes i begravelser og requiemmesser samt på allesjelersdag. Enkelte lutheranere bruker svart på askeonsdag, mens en reformert kirke som United Church of Christ bruker den på langfredag. I Church of England kan man bruke svart i begravelser, selv om andre farger blir anbefalt. Den norske kirke avviste i 2010 å bruke svart som liturgisk farge.
Rosa blir kun brukt i Den katolske kirke, og kun på to dager. Dette er 3. søndag i advent og 4. søndag i faste. Fargen kommer av at paven delte ut en utmerkelse i form av en gyllen rose på 4. søndag i faste. I forbindelse med dette pyntet man kirkene i rosa og dette spredte seg så til presteklærne. Videre ble søndagen i advent med likt preg som fastesøndagen også rosa.
Sakramenter
I de ulike konfesjonene har man ulik oppfatning av hva et sakrament er og hvor mange sakramenter man har. De fleste kirkesamfunn vil likevel ha en særlig vekt på dåp og nattverd, selv om vurderingene av hva dette er vil variere.
Storbritannias generalstabssjef
Storbritannias generalstabssjef (Chief of the General Staff) er sjef for British Army, og rapporterer siden 1959 direkte til Storbritannias forsvarssjef (Chief of the Defence Staff). Gjennom Army Headquarters leder generalstabssjefen hærens styrker, med sikte på størst mulig stridseffektivitet og kampmoral.
Kristne symboler
Sakramenter
Dåpen har blitt symbolisert på ulike måter gjennom kirkehistorien. I oldkirken ble dåpskandidaten iblant symbolisert med en hjort. Dette hang sammen med ordene i Salme 42, som begynner med «Som hjorten lengter etter bekker med vann, lengter min sjel etter deg, min Gud.» Denne salmen ble også sunget i forbindelse med dåpen. Man brukte også fisker som symbol for døpte. Fisken brukes da med en annen betydning enn når den brukes som et symbol på Kristus. Her kan den vise til at slik fisken ikke kan leve uten vann, kan heller ikke den kristne leve utenfor sitt element, som er dåpsvannet, nåden og kirken. Også et skip har blitt brukt som symbol på dåpen. Både Paulus og Martin Luther brukte dette symbolet i sine skrifter, og det har gått derfra og ut i kunsten.
Storbritannias generalstabssjef
I 2022 ble Patrick Sanders utnevnt til generalstabssjef.
Kristne symboler
Sakramenter
Selve døpefonten, en gjenstand som blir brukt av svært mange kirkesamfunn, har en symbolsk betydning. Den symboliserer Jesu grav. Paulus sier i Romerbrevet at «alle vi som ble døpt til Kristus Jesus, ble døpt til hans død[...] Vi ble begravet med ham da vi ble døpt med denne dåpen til døden. Og som Kristus ble reist opp fra de døde ved sin Fars herlighet, skal også vi vandre i et nytt liv. Har vi vokst sammen med Kristus i en død som er lik hans, skal vi være ett med ham i en oppstandelse som er lik hans.» Når eldre døpefonter ble lagd så store at man kunne dyppe spedbarn helt ned i dem, var det fordi døpefonten symboliserte graven der man ble «gravlagt med Kristus og stod opp med Kristus».
Nattverden har også flere symboler knyttet til seg. Allerede i katakombene i Roma finner man symbolske fremstillinger av nattverden. Der blir det tegnet en fisk med en brødkurv på ryggen. Et vanlig symbol for nattverden er kalk og oblat, gjerne med oblaten fremstilt rett over kalken. Kalken er et beger man har nattverdvinen i, slik Jesus hadde det da han innstiftet nattverden. Oblaten er et stykke brød som i seg selv er et symbol. Den er rund, og viser at Jesus gav seg selv som «løsepenge» for menneskene. Det er innpreget et krusifiks på oblaten for å vise til korsdøden på langfredag. Et annet sentralt nattverdsymbol er kornaks og druer, som viser til brødet og vinen som blir delt ut i nattverden.
Personer
Ulike personer blir ofte fremstilt i kristen kunst. Ofte blir de fremstilt som figurative avbildninger av personen, men noen ganger blir personene fremstilt med hjelp av symboler. Man finner ofte en kombinasjon av dette, da en person blir fremstilt sammen med noe som symboliserer denne personen, et såkalt helgenattributt, for å identifisere den avbildede personen. Dette kan for eksempel være Augustin som blir fremstilt med en bok eller en kirke i hendene, eller St. Patrick som blir fremstilt sammen med rømmende slanger. Helgenattributter kan også stå alene, slik som Peters nøkler gjør i Vatikanets flagg eller Olav den helliges øks gjør i Den norske kirkes våpenskjold. På primstaver finner man også ofte ulike helgensymboler som står alene og viser minnedagen for den aktuelle helgenen. Denne artikkelen skiller ikke mellom symboler som står alene og attributter som står sammen med en avbildning av personen, men behandler dem sammen som symboler for disse personene.
Evangelistene
I den første kristne tiden ble de fire evangelistene avbildet som vanlige mennesker, men etterhvert vokste det fram at man sammenlignet dem med fire livsvesener som blir beskrevet i Johannes åpenbaring. Det var særlig Irenaeus som forfektet denne tanken, der de fire vesenene; okse, ørn, menneske og løve, blir koblet til de fire evangelistene. Fra 400-tallet ble evangelistene symbolsk fremstilt som disse skapningene, men allerede på 300-tallet hadde de blitt fremstilt som de fire elvene som renner ut fra Edens hage.
De fire vesenene i Johannes åpenbaring 4,6-8 blir sett på som en symbolsk fremstilling av alt det skapte. Mennesket er herre over alt det skapte, løven er det sterkeste av de ville dyrene, oksen det sterkeste av de tamme og ørnen den sterkeste av dyrene i luften. Disse representerer hele naturen, og står klar til tjeneste for Gud. I Åpenbaringen har skapningene vinger, noe de også har i symbolene som ble brukt. Dette skal vise at de formidler budskap fra Gud og at budskapet flyr ut over hele jorden. Glorien symbolene har, viser at evangelistene utfører et hellig oppdrag. Dyrene og evangelistene har blitt koblet til hverandre på grunn av måten de fremstiller Jesus på.
Matteus har et menneske som sitt symbol. Dette symbolet er valgt fordi han starter sin Jesusfortelling med Jesu slektstavle, og med det plasserer ham inn i sin menneskelige sammenheng. Symbolet blir ofte misforstått som en engel siden mennesket har vinger, men det er et menneske.
Markus har løven som sitt symbol fordi han begynner evangeliet med å fortelle om da Jesus og Johannes møtte hverandre i ørkenen. Løven blir forstått som et ørkendyr.
Lukas blir fremstilt av en okse da Lukasevangeliet begynner med å fortelle om presten Sakarja. En av prestenes oppgaver var å ofre dyr, og okser var offerdyr.
Johannes har en ørn som sitt symbol siden Johannesevangeliet begynner med å fortelle om Jesu guddom og storhet. Dette blir sett sammen med ørnens høye, majestetiske flukt.
Apostler
Apostlene som gruppe blir i kristen symbolikk fremstilt gjennom grupper av tolv. Tolv duer, sauer eller tolv menn med tolv sauer. De kan også fremstilles som tolv menn rundt Jesus. De mest sentrale apostlene er kjent med egne symboler, eller attributter.
Peter blir ofte fremstilt som en mann med nøkler, eller symbolsk av to nøkler. Dette henspiller på Jesu ord i Matteusevangeliet der han sier til Peter: «Jeg vil gi deg himmelrikets nøkler; det du binder på jorden, skal være bundet i himmelen, og det du løser på jorden, skal være løst i himmelen.» Symbolet finnes igjen særlig i paven emblem, da Den katolske kirke mener at paven er Peters etterfølger som biskop av Roma. Peter kan også symboliseres av et peterskors, et «oppned-kors», ettersom Peter ifølge tradisjonen døde av å bli korsfestet opp-ned.
Johannes blir fremstilt i form av en ørn når han blir omtalt som evangelist, men som apostel blir han symbolisert av et giftbeger med en orm i, ettersom han ifølge en legende skal ha fått et giftbeger av en hedensk prest. Johannes gjorde korstegnet over begeret, og Satan skal da ha forlatt begeret i ormeskikkelse og Johannes drakk giften uten problemer.
Paulus har et sverd som sitt symbol siden han sannsynligvis ble henrettet med et sverd. Han blir også avbildet med en bok, siden han er en av forfatterne av Bibelen.
Andre helgener og engler
Jomfru Maria er kanskje den personen man finner oftest i kristen kunst og symbolikk bortsett fra Jesus og hun har en rekke med symboler knyttet til seg. Ave mariamonogram er satt sammen av bokstavene M og A, og viser til «Ave Maria», eller på norsk «Hill deg, Maria», som er en bønn om forbønn fra Maria.
Hun blir også forbundet med blomster, noe som også viser igjen i at flere blomster, som for eksempel marianøkleblom, er oppkalt etter henne. Roser blir brukt som symbol på henne siden hun blir omtalt som «himmelens dronning» og rosen som «blomstenes dronning». Rødfargen viser til kjærlighet og jomfruelighet. Også liljen blir knyttet til hennes jomfruelighet, da er det hvitfargen som symboliserer dette.
Olav den hellige er en helgen man finner ofte i norsk kirkekunst, men også i områder som har norsk, kirkelig påvirkning som England. Olavs attributt er øksen, som han skal ha blitt drept av. Olavsøksen finner man for eksempel i Den norske kirkes logo. Han har også ofte et rikseple og en bok eller pergamentrull.
St. Hallvard blir fremstilt med en kvernstein, siden liket hans skal ha blitt senket bundet til en kvernstein. Man finner han blant annet avbildet i Oslos byvåpen.
Død og oppstandelse
De kristne adopterte ankeret som et symbol på håp om en fremtidig eksistens, siden ankeret tidligere ble sett på som et symbol på sikkerhet. For kristne er Jesus det ufeilbarlige håpet for alle som tror på ham. Peter, Paulus og flere av de tidlige kirkefedrene snakker på denne måten. Hebreerbrevet (Hebr 6, 19-20) kobler først tanken om håpet sammen med ankeret som symbol. Et fragment av en inskripsjon i katakombene i Roma inneholder ankeret. Denne kommer fra slutten av det første århundret. I det andre og tredje århundret ble ankeret hyppig brukt i epitafene i katakombene. Den vanligste formen for anker i de tidlige kristne bildene, var versjonen der en av stengene slutter i en sirkel, mens de to andre endene slutter i to kurver eller i piler. Det finnes dog mange avvik fra dette. Generelt symboliserer ankeret håp, trofasthet, og sikkerhet.
I oldkirken så man på legenden om Fugl Føniks som en lignelse om Jesus. Føniks var en hellig fugl i gresk mytologi som ble brent til døde av solen. På den tredje dagen etter at den var død, oppstod det en ny fugl fra asken av den døde fuglen. Fra gammelt av trodde man at påfuglens kjøtt ikke gikk i forråtnelse etter døden, og den ble derfor et symbol for udødelighet. Dette symbolet ble tatt opp av de tidlige kristne, og mange tidlige kristne bilder og mosaikker har derfor påfugler som motiv. Påfuglen blir fremdeles brukt som symbol rundt påsketider, særlig i østkirken.
I middelalderens Europa ble pelikanen tenkt på som spesielt kjærlig mot sine unger, og det i en såpass sterk grad at den hakket blodet ut av sitt eget bryst for å mate sine små når ingen annen mat var tilgjengelig. Siden 1100-tallet ble pelikanen derfor et symbol på Jesu' medlidenhet og på nattverden.
Frank Leslie
Frank Leslie (født 29. mars 1821 i Ipswich i England, død 10. januar 1880) var en engelskfødt amerikansk gravør, illustratør og utgiver av familieblader.
Bakgrunn
Leslie ble født som Henry Carter, og var sønn av Josef Noll, innehaver av en gammel og veletablert hanskefabrikk. Han ble utdannet i Ipswich og fikk handelsutdannelse i London. Som gutt på vei til og fra skolen gikk han innom en sølvsmeds butikk og viste stor interesse i gravørenes arbeide med sølv og gull. Han la merke til verktøyene som ble brukt, og måten de brukte dem på, og han fikk det nødvendige verktøy for å gjøre arbeidet selv.
I en alder av 13 år gjorde han sine første tre graveringer av våpenskjold i sin hjemby.
Til London
17 år gammel ble han sendt til London for å lære mer om hanskearbeide og hans onkels omfattende tørrvarehandel, men hvert øyeblikk han kunne avse fra det «triste slitet på pulten og med tørrvarene» lagde han skisser, tegninger eller graveringer. Hans far, onkel og slektninger var imot hans kunstneriske ambisjoner, slik st han var nødt til å holde sitt arbeid hemmelig for dem.
Han ble først gift i England og fikk tre sønner med sin første kone; Harry, Alfred og Scipio. Paret ble separert i 1860. Han skiftet navn til Frank Leslie i 1857.
USA
I 1853 kom han til New York City for å gravere tresnitt for P. T. Barnum's kortvarige Illustrated News. Etter dette begynte å publisere den første av sine mange illustrerte journalistiske foretak, Leslie's Ladies' Gazette of Fashion and Fancy Needlework, med gode tresnitt av Leslie & Hooper, et partnerskap som ble oppløst i 1854. The New York Journal fulgte snart etter, med Leslie's Illustrated Weekly (1855) (kalt Leslie's Weekly), The Boy's and Girl's Weekly, The Budget of Fun, og mange andre. Frank Leslie's Illustrated News inneholdt nyheter så vel som underholdning. Frank Leslie's Weekly overlevde fram til 1922.
Illustrasjoner av Leslie og hans kunstnere fra slagmarken under den amerikanske borgerkrig er vel ansett for deres historiske verdi.
Han var representert på Verdensutstilingen i Paris i 1867 og fikk premie der for sine kunstneriske arbeider.
Annet ekteskap
Da redaktøren av Frank Leslie's Lady's Magazine var blitt syk, sa Miriam Folline Squier seg villig til å tre inn i oppgaven og den syke redaktør fikk ikke lønn. Redaktøren døde, og fru Squier tok på seg stillingen permanent kort tid etterpå, i 1874, ble hun og Leslie gift. Det var hans andre ekteskap, og hennes tredje. Deres sommersted, Interlaken, lå i Saratoga Springs i, New York, hvor de underholdt mange av tidens kjente personer.
Både han og husstruen er gravlagt på Woodlawn Cemetery i Bronx i New York City.
For Those We Love
For Those We Love er en amerikansk stumfilm fra 1921, regissert av Arthur Rosson.
Handling
Trix Ulner, som spiller poker ved Franks gambling-resort i en liten by, redder Bernice Arnold fra å drukne. Men hennes påfølgende bekjentskap med ham forårsaker skandale i hjem-byen, og irriterer kjæresten hennes Johnny Fletcher.
Når broren hennes, Jimmy, stjeler penger fra faren deres - og taper alt sammen i et spill sammen med Trix og Frank - fører dette snart til en rekke problemer. Bert, Jimmy og Trix planlegger å rane hjemmet til Frank for å skaffe alle pengene deres tilbake, men i denne prosessen blir Jimmy skutt og drept av Frank.
Jean-Baptiste Sanfourche
Jean-Baptiste Sanfourche (født 28. mai 1831, død 1860) var en fransk arkitekt.
Ephraim Squier
Ephraim George Squier (født 17. juni 1821 i Bethlehem i New York i USA, død 17. april 1888 i Brooklyn), vanligvis omtalt som E. G. Squier, var amerikansk arkeolog, diplomat og avisredaktør.
Bakgrunn
Esphraim Squier var sønn av en prest av engelsk herkomst og hans tyske hustru. I sin tidlige ungdom arbeidet han på en gård, gikk på skole og studerte maskiner, og ble interessert i amerikansk historie.
Karriere
Panikken i 1887 gjorde en teknisk karriere umulig, så han slo inn på litteratur og journalistikk. Han ble knyttet utgivelsen av New York State Mechanic i Albany 1841-1842. I 1843-1848, han engasjert i journalistikk i Hartford, Connecticut og deretter redigerte hanScioto Gazette i Chillicothe, Ohio,
Han ble utnevnt til spesiell chargé d'affaires til alle de sentralamerikanske statene i 1849, og forhandlet frem avtaler med Nicaragua, Honduras og El Salvador. I 1853 gjorde han sitt andre besøk til Sentral-Amerika for å foreta undersøkelser for en trasé for en mulig jernbane mellom Atlanterhavet og Stillehavet før han gjorde videre studier i arkeologi i landet. I 1856 fikk han medalje fra det franske geografiske selskap for sin forskning.
I 1858 giftet han seg med Miriam Firenze Folline som nylig hadde fått et tidligere ekteskap annullert.
Rundt 1860 ble han sjefredaktør for Frank Leslies forlag og førte tilsyn med utgivelsen av de to første bind av Frank Leslie's Pictorial History of the American Civil War om den amerikanske borgerkrigen.
Vel hjem fra Peru fortsatte han å arbeide for Frank Leslie, men ga opp da hans helse sviktet. I 1873 skilte hans kone seg og giftet seg med Leslie ett år senere. I 1874 var hans helse blitt så alvorlig svekket at den var til hinder for videre egen forskning i felten, og selv om han senere kom seg tilstrekkelig for å lede den endelige utarbeidelse og revisjon av sitt arbeid om Peru for publisering, resulterterte dette i at han døde.
Han var medlem av en rekke historiske, arkeologiske og vitenskapelige selskap.
Han døde i Brooklyn i New York.
Bosnia-Hercegovina under EM i svømmesport 2016
Bosnia-Hercegovina deltok under EM i svømmesport 2016 i London i Storbritannia fra 9. til 22. mai 2016.
Liste med Grammy Hall of Fame Award (J–P)
Liste med Grammy Hall of Fame Award (J-P)
Utdypende artikkel: Grammy Hall of Fame
2. divisjon ishockey for menn 2009/10
2. divisjon ishockey for menn 2009/10 var det tredje nivået i norsk ishockey sesongen 2009/10. Prinsdalen Wheels ble vinner av divisjonen, men rykket ikke opp.
Bulgaria under EM i svømmesport 2016
Bulgaria deltok under EM i svømmesport 2016 i London i Storbritannia fra 9. til 22. mai 2016.
The Fortune of Christina McNab
The Fortune of Christina McNab er en britisk stumfilm fra 1921 regissert av W. P. Kellino.
Guinefort
Historien
I Lyons bispedømme i nærheten av Neuville på godset til Herren av Villars var det en borg. Herren over den og konen hans hadde et spedbarn. En dag når herren, konen hans og ammen gikk ut av huset og forlatte barnet alene i vuggen, kom en uhyrlig stor slange og nærmet seg vuggen. Myndehunden, som hadde blitt igjen, så dette og angrep slangen og bet den overalt og slangen bet hunden like meget. I denne kampen falt vaggen til side. Hele rommet, vuggen og hunden var dekket av blod. Når ammen kom og så dette tenkte hun at hunden hadde slukket spedbarnet og hylte. Moren følte og tenkte det samme. Det gjorde ridderen også og trakk sverdet sitt og drap hunden. Etter at de nærmet seg vuggen så de spedbarnet sikkert og sovende. Etter å lete rundt fant de slangen og skjønte at hunden hadde vært urettferdig drept. De kastet derfor hunden ned i en brønn, kastet steiner oppå og plantet treer rundt brønnen, til minne om hunden. Ved guddommelig vilje ble godset ødelagt og forlatt. Bøndene æret hunden som en martyr og ba til ham i deres nød.
Det var hovedsakelig kvinner med syke eller svake barn som dro til Guinefort. De måtte først finne en gammel kvinne, ikke langt fra kulten. Denne kvinnen lærte dem ritualet som måtte utføres og hun førte dem til kulten. Når de ankom kultstedet ofret de salt eller andre ting, de hengte klærne til barnet på buskene rundt, neglet nagler i trærne. Da førte de det nakne spedbarnet mellom stammene av to trær. Moren på den ene siden kastet spedbarnet ni ganger over til den gamle kvinnen på den andre siden. De ropte på faunene i skogen å ta det syke og svake barnet, som de hevdet at var deres, og returnere det friske spedbarnet som faunene hadde tatt. Etter dette ble spedbarnet lagt ned ved et tre og de tente to lys ved spedbarnets hoved og plasserte lysene på treet. Da gikk de bort og ventet på at lysene hadde brent ned. Da moren returnerte og spedbarnet ennå var i live skulle hun føre barnet til en elv og dykke det ni ganger ned i elven. Hvis spedbarnet overlevde hadde faunene returnert det friske barnet.
Kildene
Steffen av Bourbon arbeidet med en traktat som skulle være oppdelt i syv seksjoner, hvor hver del ble oppkalt etter én av de Syv Gavene til Den hellige ånd. Men han døde før han kunne gjøre det ferdig. Denne boken, De Supersticione, og beretningen om Guinefort forekommer i en exemplum i dette verket. Exemplum er et kort narrativ, derfor er det usannsynlig at Stephen av Bourbon skrev ned alt han fikk høre
I 1823 etter restaureringen av Belley bispedømmet ønsket den nyet biskopen, Monsignor Devie, å bli bedre kjent med sitt bispedømme. Han sendte derfor ut spørsmål til alle kommunene i bispedømmet, hvor han sporte om materiale og spirituelle omstendigheter. Dette var gjentatt i 1825. Ét av spørsmålene sporte hvor slags overtro kunne finnes i kommunene. Det var lite om detaljerte svar. Men det finnes et brev fra 1826 som beretter om Guinefort. Brevet var skrivet av Dufournet til biskopen av Belley. Ingen av de som er knyttet til brevet kjente til Stephen av Bourbon. Det finnes derfor to kilder som beretter om denne kulten og begge to beretter at Guinefort var en hund. I 1877 publiserte Lecoy de la Marche deler av boken til Stephen av Bourbon, blant dem beretningen om helgenen Guinefort. Det vakte stor interesse. I 1879 reiste A. Vayssière til skogen hvor Guinefort var dyrket og samlet informasjon om kulten. Han beretter at alle som han snakket med sa det samme, helgenen Guinefort var en hund.
Noen senere folklorister reiste dit og hevdet at kulten var ennå i livet. A. Vingtrinier besøkte området i 1902 og bekreftet at kulten var ennå i live, selv om det var ikke noen kapell eller alter der. A. Callet i 1903 bekreftet også kultens eksistens. I 1921 henviste folkloristen G. Jeanton til Vingtrinier, uten å besøke skogen. Men i 1930 reiste Le Tessier dit og sa at pilegrimsferder hadde sluttet ti år før.
I 1962 og 1970 undersøkte V. Edouard, lege i Châtillon-sur-Chalaronne, kulten. Men da var den ikke noe annet en del av fortiden. Men Edouard fant ut at en kvinne hadde rundt 1940 dratt inni skogen med et barn og utført ritualet. Denne kvinnen er mest sannsynlig den siste som gjorte det. Det er også interessant å merke at hun var bestemor til barnet. Moren og hennes generasjon hadde antagelig ikke lenger tro på kulten. Det ser derfor ut som dette markerte final slutten til denne gamle kulten, som strekker seg i hvert fall tilbake til 1250.
Forbidden Fruit (1921)
Forbidden Fruit er en amerikansk stumfilm fra 1921, regissert av Cecil B. DeMille.
Handling
Mary Maddock begynner å arbeide som syerske, etter at ektemannen hennes Steve kaster bort alle pengene deres på alkohol. I forbindelse med jobben møter Mary en millionær ved navn Mallory.
Men ektemannen hennes forsøker å utpresse Mallory for penger, men han blir senere drept av hans medskyldige. Dette gjør at Mary endelig står fritt til å gifte seg med millionæren.
Mobiltelefondommen
'''Rt. 2007 s. 1274, ofte kalt mobiltelefondommen eller Nokia-dommen''', er en dom avsagt av Norges Høyesterett i 2007 innen obligasjonsrett og kjøpsrett som angikk rett til heving av kjøp etter forbrukerkjøpsloven. I saken var spørsmålet når den absolutte reklamasjonsfristen for en mobiltelefon løp ut. Dommen er et prejudikat for lignende saker. I dommen ble den absolutte reklamasjonsfristen for mobiltelefoner satt til fem år.
Saken
En kvinne kjøpte en Nokia 6100 til 2525 kr i desember 2003. Etter to års bruk oppsto det et problem med tastaturet, og to år og tre måneder etter kjøpet reklamerte hun på mangelen. Nokia avviste kravet, og mente at reklamasjon måtte fremsettes innen to år etter forbrukerkjøpslovens § 27 annet ledd (avsnitt) første punktum (setning). Kvinnen ble bistått av Forbrukerforsikring AS, som hevdet at en mobiltelefon var ment å vare vesentlig lenger, og at reklamasjonsfristen dermed måtte utvides til fem år etter § 27 annet ledd andre punktum.
Høyesteretts dom
Høyesterett gjorde en vurdering av forbrukerkjøpslovens § 27 annet ledd første og andre punktum, hvor det står:"Reklamasjon må senest skje to år etter at forbrukeren overtok tingen. Dersom tingen eller deler av den ved vanlig bruk er ment å vare vesentlig lengre, er fristen for å reklamere fem år."Retten kom frem til at en mobiltelefon er ment å vare vesentlig lengre enn to år, normalt opp mot tre til fire år, og tok da hensyn til teknisk holdbarhet og ikke hva som er vanlig utskiftningstakt for mobiltelefoner. Den absolutte reklamasjonsfristen for mobiltelefon ble derfor satt til fem år.
Rheed McCracken
Rheed McCracken (født 20. januar 1997) er en australsk handikappet friidrettsutøver, som konkurrerer i sprintløp og mellomdistanseløp. Han konkurrerer i klassen T34, som er en av klassene for utøvere med cerebral parese.
McCracken er født med cerebral parese, og begynte å bruke rullestol i 2009 fordi det var mindre smertefullt.
Karriere
I de Paralympiske sommerleker 2012 i London vant han sølv på 100 meter og bronse på 200 meter. I innledningsheatet på 100 meter satte McCracken ny oseaniarekord med tiden 16,84. Denne rekorden forbedret han i finalen, til 16,30, og fikk sølv bak tunisiske Walid Ktila. Mohamed Hammadi fikk bronse i denne øvelsen.
På 200 meter satte han også ny oseaniarekord i innledningsheatet, med 28,89 sekunder. I finalen løp han på 29,08, som holdt til bronse bak Ktila og Hammadi.
Ole-Andreas Rognstad
Ole-Andreas Rognstad (født 1962) er en norsk jurist. Han er professor ved Institutt for privatrett ved Det juridiske fakultet, Universitetet i Oslo. Han har spesialisert seg på opphavsrett og europarett.
Rognstad ble tok juridisk embetseksamen (cand.jur.) i 1992. Fra 1992 til 1998 var han universitetsstipendiat ved Senter for europarett og avla der doktorgrad (dr.jur.) i 1999 på avhandlingen Spredning av verkseksemplar om konsumpsjon av rettigheter i eksemplar av vernede åndsverk I 2001 ble han førsteamanuensis og fra 2002 professor ved Institutt for privatrett Universitetet i Oslo. Fra 2005 til 2008 var han leder Markedsrådet. Siden 2003 har han vært leder av Vederlagsnemnda, som er en offentlig oppnevnt nemnd for løsning av tvister om vederlagsfastsettelse etter åndsverkloven. Han er en av fem redaktører for tidsskriftet Nordiskt Immateriellt Rättsskydd.
I etterkant av Alnæs-saken, hvor store deler av teksten i et historieverk var kopiert nærmest ordrett fra andre bøker, ledet Rognstad kildebruksutvalget som i 2005-2006 skrev en utredning hva som burde regnes som plagiat i sakprosa, og god forskningsetikk for sitatbruk. Utvalget var oppnevnt av Den norske forleggerforening, Den norske historiske forening og Norsk faglitterær forfatter- og oversetterforening. Sammen med Birger Stuevold Lassen utgav han i 2009 en samlet fremstilling av norsk opphavsrett.
Rognstad har tatt til orde for at det bør innføres et nytt prinsipp i norsk opphavsrett, enerett for «videre utnyttelse» som grunnkonsept i opphavsretten. Dette for å gjøre opphavsretten bedre tilpasset digital bruk. Rognstad har hevdet at uklarheter i opphavsretten fører til at juridiske diskusjoner omhandler tekniske detaljer, som for eksempel midlertidige eksemplar i minnebuffere eller hvorvidt søkemotorindeksering er eksemplarfremstilling, og at dette er et symptom på at reguleringen ikke er tilstrekkelig teknologinøytral.
Eagles Live
Eagles Live er et dobbelt konsertalbum utgitt av Eagles i november 1980.
Bandet ble (uoffisielt) oppløst rett etter The Long Run-turnéens siste konsert i Long Beach 31. juli 1980. Eagles måtte likevel sette sammen et konsertalbum. Dette ble gjort av de gjenværende originalmedlemmene Glenn Frey og Don Henley, selv om de ikke møttes under miksingen. De sverget derimot at de ikke ville gjenforenes før Helvete frøs til is. (Noe de uansett gjorde i 1994.)
Sangene er hentet fra konserter i The Forum, L.A. i oktober 1976, Santa Monica Civic Auditorium i juli 1980 og Long Beach Areana («Life in the Fast Lane»). «New Kid in Town» introduseres som «There's a New Kid in Town», en sang som først kom ut seks uker senere på Hotel California i desember.
Joe Walsh synger et par sanger fra sine soloalbum, og bekrefter at han stiller som presidentkandidat (ved valget i 1980). Han spiller derimot ikke sanger som han gjorde med Eagles, noe han derimot gjorde på Hell Freezes Over i 1994 («In the City» og «Pretty Maids All in a Row»).
Eagles gjør coverlåten «Seven Bridges Road» som opprinnelig ble gjort av Steve Young i 1969 og 1972, men dette arrangementet er hentet fra Iain Matthews' versjon fra 1973.
«Seven Bridges Road» ble utgitt som singel 15. desember 1980, og nådde 21.-plass på Billboard. Eagles Live stoppet på en 6.-plass.
Bjarne Opland
Bjarne Opland (1890–1978) var en lærer i tidligere Jøssund (nå i Ørland) kommune i Trøndelag. Han var fra 1932 til 1941 ordfører i Jøssund kommune, og kom også tilbake i ordførerrollen fra freden i mai 1945 og ut året. Før han ble ordfører hadde han vært varaordfører i perioden 1925–1931.
Han ble arrestert under læreraksjonen i 1942 og satt i fangenskap i en måned. Senere under krigen flyktet han til Sverige, og ble registrert på Kjesäter 10. november 1944.
Opland var født i Flatanger, og tok eksamen ved Levanger offentlige lærerskole i 1910. Han kom til Jøssund i 1911, etter ett år som vikarlærer i Trondheim. Familien bodde på Solheim skole på Asserøya, og bygde i 1954 heimen «Lesetbakken» like ved skolen. Han var formann i Fosen Sangerforbund 1931–33, og nestformann i det første styret i Fosen historielag.
Jolly What!
Jolly What! var et amerikansk album med sanger spilt inn av The Beatles og den australske artisten Frank Ifield.
Førsteutgivelsen hadde et bilde av en gammel karikatur med "beatles-parykk", mens en ny, med The Beatles på forsiden, ble trykket rett før Vee-Yay mistet rettighetene. Sistnevnte har stor samleverdi.
Sporliste
Side 1
Trijntje Pieters Westra
Trijntje Pieters Westra (1783–1861) vant i 1805 det første offisielle hurtigløp på skøyter for kvinner i Nederland. Løpet gikk over en rett strekning på 140 meter. Westra mottok et smykke til en verdi av 105 gylden som premie.
Liv og virke
Hun var datter av Maike Pieters og Pieter Reinders Westra, født på en gård i Gauw i nærheten av Sneek. Hun var også kjent som Trijntje Pieters van Poppingawier, etter grenda med samme navn.
Den 1. og 2. februar 1805 ble det første offisielle hurtigløp på skøyter for kvinner arrangert. Løpet fant sted på Stadsgracht (bykanalen) i Leeuwarden og utlyst som Luisterrijke Vrouwen Schaatsen Rijdpartij (Gloriøst hurtigløp på skøyter for kvinner). Om lag 130 kvinner, gifte så vel som enslige, i en alder fra 14 til 51 år meldte seg på til løpet. Konkurransen samlet ca. 12,000 tilskuere.
Rundt år 1800 var det i Nederlands nordlige provinser vanlig å gå på skøyter på kanalene, særlig for hustruer og døtre av sjømenn, bønder og landarbeidere. Om vinteren, da veiene ikke var farbare, gikk de i stedet på skøyter på kanalene for å utføre sitt daglige arbeid. Skøyteløp var imidlertid også en kjær fritidssyssel, for både menn og kvinner. Av og til deltok også kvinner i konkurranser. I 1801 deltok to kvinner i et løp i Groningen, der de brukte to timer på å tilbakelegge 30 engelske mil.
The Forgotten Woman (1921)
The Forgotten Woman er en amerikansk stumfilm fra 1921 regissert av Park Frame.
Trijntje Pieters Westra
Liv og virke
Konkurransen i Leuwarden i 1805 var lagt opp som en cup, der løperne gikk mot hverandre to og to. Løpsdistansen var ca. 140 meter som gikk over en rett strekning på kanalen. Med sidevind ble strekningen tilbakelagt på ca. 13 sekunder.
De innledende rundene ble ikke ferdige før mørket falt på første dag. Flere av deltakerne måtte derfor gå på skøyter hjem igjen, som kunne ligge langt unna. Dagen etter måtte de gå tilbake til kanalen for de avsluttende rundene. I finalen gikk tjueto år gamle Westra mot seksten år gamle Janke Wybes van Damwoude. Westra vant finalen og dermed også et smykke til en verdi av 105 gylden. Andreplassen ble belønnet med et smykke til 31 gylden.
The Forgotten Woman (1921)
Handling
Dixie finner etter hvert ekte romantikk med Keith Demming. Men Joe dukker opp igjen kort tid senere, og dette forårsaker en rekke problemer.
Trijntje Pieters Westra
Liv og virke
Bildet som viser målgangen er laget av Jacob Ernst Marcus etter en tegning av Albert Jacob van der Poort.
Det er ukjent om Westra gikk flere skøyteløp etter dette. Hun giftet seg i 1806 med Ysebrand Tomes Boersma fra Terzol, og kalte seg deretter Boersma. Paret fikk tre barn. Westra døde i en alder av 78 år i Rauwerdenhem.
Ain’t She Sweet (album)
Ain't She Sweet var et amerikansk album med sanger spilt inn av Tony Sheridan, The Beatles under navnet «The Beat Brothers» og den amerikanske gruppen The Swallows.
Da Sheridan og the Beatles fikk muligheten til å spille inn et album, var det med to krav; det første var at The Beatles måtte bytte navn fordi uttalen av det engelske navnet var nære det nordtyske slangordet for mannlige testikler («peedles»), og at sangene som skulle spilles inn skulle være sanger som tyske skolebarn kjente til. Dermed ble det gamle amerikanske slagere for det meste som ble spilt inn. Tittelsporet synges av John Lennon, de andre sporene med The Beatles i synges av Tony Sheridan.
Dette albumet består imidlertid for det meste av covre fra The Swallows, inkludert covre av The Beatles og Gerry and the Pacemakers.
Sporliste
Tony Sheridan & The Beatles om ikke annet står.
Side 2 Alt fremført av The Swallows
Hurtigløp på skøyter under Vinter-OL 2014 – 500 meter kvinner
Kvinnenes 500 meter i Hurtigløp på skøyter under Vinter-OL 2014 fant sted på Adler Arena Skating Center den 11. februar 2014.
Kompatibilitet (teknologi)
Kompatibilitet (fra latinsk compassio, sympati) innebærer at flere teknologiske systemer følger samme standard og derfor kan brukes sammen. Slike systemer blir også betegnet som kompatibel eller kompatibel med, som også betyr forenlig med. På engelsk kom uttrykket i bruk midt på 1400-tallet.
Radio Nettverk
Radio Nettverk er en forhenværende nyhetstjeneste for det norske nærradionettet. Radiokanalen ble formelt etablert i desember 1987 og var eid av Viking Film. Hovedkontoret ble lagt til Stavanger, men kanalen opprettet også en redaksjon i Oslo.
Vier um die Frau
Handling
Harry Yquem er en velstående eiendomsmegler. Han forkler seg for å kjøpe et smykke til sin kone Florence (spilt av Carola Toelle) fra Upton (spilt av Rudolf Klein-Rogge) med falske penger. Han møter en mann som han tror han kjenner igjen som en tidligere elsker av Firenze, før hun hadde giftet seg med Harry. Dette var Werner Krafft som hadde returnert til storbyen etter flere år, og som nå er på leting etter sin tidligere elskerinne Florence. Men fordi han sliter økonomisk, oppsøker han tvilling-broren sin William Krafft for å be om penger.
Kompatibilitet (teknologi)
På norsk ble betegnelsen først brukt om IBM-kompatible datamaskiner, dvs. datamaskiner som kunne bruke programvare og i noen tilfeller maskinvare og tilleggsutstyr (pluggkompatible) beregnet på IBMs datamaskiner (jf. datakompatibilitet). Et nytt operativsystem er bakoverkompatibelt hvis også eldre programmer kan brukes. Dette gjelder f.eks. Windows 8.
Radio Nettverk
Målsettingen var at Radio Nettverk skulle distribuere reklame og nyheter via satellitt til norske nærradiostasjoner. Innledende avtaler, eller samarbeidskontrakter, med viktige regionale nærradiostasjoner ble gjort i 1987. Blant disse var Radio Motor i Oslo, Radio P3 i Bergen, Radio KonRad i Trondheim, Radio Vest i Stavanger, Radio Sør i Kristiansand og Studentradioen i Tromsø. Kanalen hadde en uttalt ambisjon om å utfordre NRK på nyhetsstoff for radio. Første offisielle nyhetssending fra Radio Nettverk fant sted 2. mai 1988. På dette tidspunkt sendte kanalen egenproduserte nyheter hver time, til 32 nærradiostasjoner. Den enkelte radiostasjon kunne ta ned nyheter via satellitt. Hver nyhetsbulletin varte i 3 minutter.
Kompatibilitet (teknologi)
Utenom EDB- eller IKT-bransjen brukes uttrykket sjelden i norsk. Men en kombitrikk kan sies å være kompatibel med jernbanenettet fordi den også kan gå på ordinære jernbaner, noe en vanlig trikk ikke er i stand til fordi den har et annet strømsystem.
Vier um die Frau
Handling
Yquem tror at William er Werner, og sørger for at hans fortrolige Meunier holder et øye med det han tror er William. Sendere sender han en falsk melding til det han tror er William om at Florence angivelig ønsker å møte ham, hvorpå William kjører hjem til Yquem-huset. En bevæpnet Yquem følger etter ham, i håp om å oppdage ham og hans egen kone sammen. Werner Krafft har forgjeves forsøkt å finne igjen broren sin William. Samtidig har Upton oppdaget Yquems betalinger med falske penger, Upton og assistenten hans ønsker derfor å kidnappe Firenze for å presse løsepenger fra Yquem. Alt disse forviklingene fører til en rekke uforutsette problemer for alle involverte.
Radio Nettverk
På grunn av datidens begrensninger på bruk av reklame var den tidlige driften finansiert av eierne og banken, men i den opprinnelige avtalen med radiostasjonene lå det en enighet om at stasjonene gratis kunne benytte seg av nyhetssendingen mot at de avga reklametid til Radio Nettverk. I løpet av 1988 vokste nedslagsfeltet til Radio Nettverk betydelig, og ved utgangen av året nærmet de seg ca. 60 tilknyttede radiostasjoner, i 19 fylker. Året etter var tallet økt til 70 samarbeidspartnere.
Ifølge Markeds og Media-instituttet hadde nyhetskanalen i 1989 et daglig lyttertall på 581 000 personer over 15 år. Til tross for dette ble ikke kanalen oppfattet som en betydelig konkurrent til NRK sitt nyhetstilbud. Reklameinntektene var beskjedne, og den dårlige inntjeningen fortsatte utover på 1990-tallet. I juni 1991 ble Radio Nettverk solgt fra Viking Media til Forlagshuset Aller. Samtidig innledet Radio Nettverk et samarbeid med konkurrenten RiksNytt. Den nye nyhetstjenesten ble frontet under navnet RiksNytt, men navnet Radio Nettverk bestod som navn på nyhetsbyrået som senere ble overtatt av Radio 1.
Se også
RiksNytt
Láhko nasjonalpark
Nasjonalparken ligger i kommunene Beiarn, Gildeskål og Meløy. Den grenser opp til Saltfjellet-Svartisen nasjonalpark i sør. Det meste av parken ligger over tregrensen, og de laveste punktene ligger 330 moh. Arbeidet med verneplan for Sundsfjordfjellet startet opp våren 2008, og 1. desember 2010 sendte Fylkesmannen tilrådning om opprettelse av nasjonalpark i området.
Navnet Láhko er lulesamisk og betyr «høytliggende, vidstrakt vidde»
Skúli Thorlacius
Skúli Þórðarson Thorlacius (født 10. april 1741 i Rangárvalla syssel på Island, død 30. mars 1815 i København) var en islandsk skolemann og filolog. Han er sælig kjent for sitt arbeide med Heimskringla.
Bakgrunn
Skúli ble født på gården Teigur i Rangárvallasýsla i Island av foreldrene administrator Þórður Brynjólfsson og Kristín Sigurðsdatter. Han dimitterte i 1758 fra Skálholt latinskole, og reiste deretter til København for å studere. I 1765 tok han teologisk eksamen og i 1768 magistergraden.
Ekteskap
I 1770 giftet han seg med Agatha Riisbrigh (død 1825), med hvem han fikk sønnen Børge Riisbrigh Thorlacius.
Karriere
I årene 1769–1777 var han rektor ved Kolding latinskole, og deretter ble han forflyttet til Vor Frue skole (Metropolitanskolen) i København hvor han virket til 1803. Her ga han seg til å arbeide med gammel islandsk litteratur og nordisk-filologiske emner.
I 1780 ble han utnevnt til geheimearkivar, en stilling han fraba seg. I stedet ble han utnevnt til justisråd og ble samme år medlem av Den Arnamagnæanske Kommission. I 1789 ble han også medlem av Det Kongelige Danske Videnskabernes Selskab.
The Four Feathers (1921)
The Four Feathers er en britisk stumfilm fra 1921, regissert av René Plaissetty.
Handling
Når en britisk hær-offiser, Harry Faversham, trekker seg fra sin militære kommisjon kort tid før resten av regimentet hans sendes ut for å tjenestegjøre i Sudan. Kort tid senere blir imidlertid Faversham sendt fire hvite fjær - som et symbol på hans påståtte feighet - av tre kamerater, samt fra hans egen forlovede.
Faversham velger derfor å reise etter regimentet sitt til Sudan på egen hånd, hvor han snart redder livene til sine tidligere kamerater.
Estland under EM i svømmesport 2016
Estland deltok under EM i svømmesport 2016 i London i Storbritannia fra 9. til 22. mai 2016.
Kirishitan Yashiki
Kirishitan Yashiki (japansk: 切支丹屋敷, «kristenanlegget»), i den japanske hovedstad Edo (nå Tokyo), var etter landinnstengningen 1635/1639 et fengsel for de kristne misjonærer som til tross for forbudet hadde trådt i land i Japan.
Historie
Fengselet ble opprettet på sideresidensen til kommissaren for religiøse anliggender (Shūmon bugyō) Inoue Masashige (1585–1661), kort etter at landet var blitt avstengt. Det oppstod idet ti pågrepne misjonærer ble ført til Edo og man trengte et sted å holde dem samlet. Blant de personer som ble holdt under bevoktning der, var: I 1792 ble kommissariatet avskaffet og samtidig ble fengselsanlegget oppløst. På stedet står det nå minnesteiner og en oppslagstavle (stedet er på adressen 1-24-8 Kohinata, Bunkyō-ku). Bakken som er i nærheten av minnesteinene kalles på folkemunne «Kirishitan-saka». Det finnes forskjellige teorier om hvilken bakke som er den opprinnelige «Kirishitan-saka», men minnesmerkeforvaltningen i bydelen Bunkyō kaller en annen bakke, som ligger ca. et kvartal vekk fra minnesmerkene, for «Kirishitan-saka».
Rivera lufthavn
Rivera lufthavn (spansk: Aeropuerto de Rivera Cerro Chapeau Presidente Óscar D. Gestido) er hovedlufthavnen til Rivera i nordlige Uruguay. Den ligger i landsbyen Rivera.
Netsuke
Netsuke var opprinnelig øverste del av punger eller beholdere som ble festet til obien, som var et knyttet belte for å holde sammen kimonoen for menn. Etter Meiji-restaurasjonen i 1868 ble kimonoen gradvis byttet ut med vestlig inspirerte klesplagg med lommer, og etterspørselen etter netsuke falt kraftig.
Mens de største var på størrelse med en valnøtt, kunne de minste være på størrelse med en hasselnøtt - alle med figurativ, men gjerne fantasifull utforming. Materialene som ble brukt var tre, horn, bein, korall, perlemor, lakk og porselen. I tillegg finnes en del uvanligheter. Elfenbensarbeider ble samlerobjekter for europeiske samlere allerede i det attende århundret, mens treknappene ikke ble så høyt verdsatt.
Utformingen kunne være relieffaktig på knappebunn, en tredimensjonal figur eller et lite sceneri inne i et hulrom - alle med snorhull på baksiden. Netsukeprodusentene er ofte ukjente.
Samlinger kan finnes i mange museer under avdeling østlig kunst og brukskunst.
Makedonia under EM i svømmesport 2016
Makedonia deltok under EM i svømmesport 2016 i London i Storbritannia fra 9. til 22. mai 2016.
A Collection of Beatles Oldies
A Collection of Beatles Oldies er den første offisielle samleplaten med The Beatles. Da bandet ikke ha ut mer enn ett album, Revolver, i 1966, bestemte George Martin seg for å gi ut et samlealbum for å dekke julehandelen. Bare «Bad Boy» hadde tidligere ikke blitt utgitt tidligere i Storbritannia, mens syv andre sanger var bare gitt ut på single. Ingen B-sider er inkludert (to er imidlertid doble A-sider).
Albumet fikk en sjuendeplass på albumlisten, muligens fordi fans allerede hadde alle sangene unntatt Bad Boy. Likevel fortsatte albumet å selge bra nok til at det ble holdt i trykk fram til CD-samlingene og Past Masters gjorde den unødvendig og den ikke ble trykket opp for det nye mediet.
Sporliste
Alle låter er skrevet av John Lennon og Paul McCartney om ikke annet oppgis.
Some Broken Hearts Never Mend
«Some Broken Hearts Never Mend» er en amerikansk sang, skrevet av Wayland Holyfield og innspilt på plate av Don Williams. Den ble Don Williams' sjette nummer én-sang på countrylisten. Singlen lå på førsteplassen i én uke og lå sammenlagt tolv uker innenfor Top 40.
Sangen bleogså en internasjonal suksess for Telly Savalas. Den toppet den sveitisiske singlelisten i to uker og lå som høyest på en andreplass i Østerrike og en fjerdeplass i Nederland.
The Bellamy Brothers gjorde i 1999 en coverversjon i reggaerytme på CD-albumet Reggae Cowboy. Denne versjonen fantes også på single, men kom ikke på listene.
Norsk versjon
Hans Thoresen har skrevet en norsk tekst. Den norske tittelen er «Kjærligheten må bestå».
Diantong
Diantong var et kortlivet med viktig filmstudio og produksjonsselskap i 1930-årenes Shanghai i Kina. Skjønt det bare produserte fire filmer mens det bestod som filmselskap fra 1934-1935, er alle fire viktige eksempler på den venstreorienterte kinesiske film i 1930-årene. Av alle denne periodens filmselskaper var det Diantong som hadde de tetteste forbindelser til det kinesiske kommunistparti.
Setesdal Regionråd
Setesdal Regionråd er et interkommunalt regionråd etablert i 1995 som da i tillegg til de fire Setesdalskommunene Bykle, Valle, Bygland og Evje og Hornnes også omfattet Iveland. Iveland vedtok i 2005 å trekke seg fra samarbeidet, og gå inn i Kristiansandregionen. Innenfor det 4856,26 km² store området var 8103 personer bosatt i 1995, mens området i 2012 er redusert til 4594,63 km² med en befolkning på 6957 per 1. juli 2012. Regionrådets daglige leder har kontor i kommunehuset i Valle sentrum. I 2019 ble Åseral en del av rådet.
Arbeidsområder
Det interkommunale samarbeidet har definert tre hovedområder: infrastruktur, interkommunalt samarbeid og næringsutvikling mens Setesdalens egenart ivaretas. Blant prosjektene er «Gul midtstripe til Hovden» (utbygging av riksvei 9), interkommunalt helsesamarbeid i Setesdal - psykisk helse, rus og demensteam , og opplæringsprosjekt for desentralisert sykepleieutdanning.
Regionrådets prosjekt har også resultert i utgivelse av heftet Smaken av Setesdal, et prosjekt om kortreist mat.
For å fremme samarbeid og vekst kommunene imellom arrangerer regionrådet dessuten
Administrasjon og politisk struktur
Regionrådet har to fast ansatte, en daglig leder og en rådgiver, mens representantskapet består av formannskapet i de fire samarbeidskommunene. Rådmennene og daglig leder møter med tale- og forslagsrett. Styret følger valgperiodene, og kommunenes ordførere og varaordførere er medlemmer.
Ross Lynch
Ross Shor Lynch (født 29. desember 1995 i Littleton, Colorado) er en amerikansk skuespiller, sanger, musiker og danser. Han er best kjent for rollen som Austin Moon i serien Austin & Ally på Disney Channel.
Lynch spiller flere instrumenter, som for eksempel gitar og piano.
Ross Lynch hadde også et band sammen med søskene og en venn av familien som heter R5. Med i bandet har han storebroren (Riker Anthony Lynch), storesøster (Rydel Mary Lynch), storebroren (Rocky Mark Lynch), Lillebroren (Ryland lynch), bestevenn (Ellington Ratliff) og selvsagt Ross Shor Lynch. De startet som band i 2009, og fikk skrev under på platekontrakt med Hollywood Records i 2012.